钦定古今图书集成/明伦汇编/氏族典/第180卷 > 《廖用贤尚友录》 > 全景文
## 钦定古今图书集成/明伦汇编/氏族典/第180卷 > 《廖用贤尚友录》 > 全景文

按《南齐书吕安国传》：“吴郡全景文，字弘达，少有气力。
孝建初，为竟陵王骠骑行参军，以功封汉水侯，除员
外郎，积射将军。泰始二年，为假节、宁朔将军，除长水
校尉，假辅国将军，北讨薛索儿于破釜，领水军断贼
粮运。仍随太祖于葛冢、石梁，再战皆有功。除前军将
军，封孝宁县侯，除宁朔将军、游击将军，假辅师将军”、
高平太守、镇军安西二府司马、骁骑将军。元徽末，出
为南豫州刺史、历阳太守，迁南琅邪济阴二郡太守。
建元元年，以不预佐命，国除，授南琅邪太守，迁光禄
大夫、临川王征西司马、南郡太守。还，累迁为给事中、
光禄大夫。永明九年卒。